S-2203/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 19. desember 2006 á hendur J-kk-þgf A-kk-þgf E-kk-þgf, kt. 000000-0000, Kambaseli 31, Reykjavík, fyrir eftirgreind þjófnaðarbrot framin í Reykjavík á árinu 2006:

1. Fimmtudaginn 8. júní í Bónus vídeó, Eddufelli 2-6, stolið standi með sleikjubrjóstsykri að verðmæti kr. 5.000.

2. Föstudaginn 9. júní í versluninni 11-11, Drafnarfelli 1-5, stolið Nivea sólarvörn og rakgeli, samtals að verðmæti kr. 1.314.

3. Sunnudaginn 11. júní, í sömu verslun, í félagi við K-x-x L-x-x, kt. 000000-0000, stolið Toshiba fartölvu og Sanyo myndavél samtals að verðmæti kr.90.000.

Teljast brot þessi varða við 244. gr. almennra hegningarlaga nr. 19, 1940. Þess er krafist að ákærði verði dæmdur til refsingar.

Kaupás hf., kt. 000000-0000, krefst bóta að fjárhæð kr. 30.000 auk vaxta samkvæmt 8. gr. laga um vexti og verðtryggingu nr. 38/2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Hinn 20. febrúar sl. var sakamálið nr. 45/2007 sameinað þessu máli en það var höfðað með ákæru útgefinni af lögreglustjóranum í Reykjavík 23. janúar 2007 á hendur ákærðu fyrir eftirgreind auðgunarbrot framin í Reykjavík á árinu 2006:

1. Þjófnaði:

1.1. Ákærðu öllum, með því að hafa í félagi miðvikudaginn 8. mars, í versluninni Krónunni, Jafnarseli 2, stolið sælgæti og einnig farið í heimildarleysi inn á lager og stolið þar sælgæti samtals að verðmæti kr. 6.516.

1.2. Ákærða K-kk-nf A-kvk-nf, miðvikudaginn 13. september í versluninni 11-11, Drafnarfelli 1-5, stolið hálfum lítra af kók og júgursmyrsli, samtals að verðmæti kr. 558.

1.3. Ákærða J-kk-þgf A-kk-þgf, mánudaginn 16. október í versluninni Vodafone,

Kringlunni 12, stolið farsíma að verðmæti kr. 41.990.

Þetta er talið varða við 244. gr. almennra hegningarlaga nr. 19/1940.

2. Tilraun til þjófnaðar:

Ákærðu J-kk-þgf A-kk-þgf og K-kk-þgf A-kk-þgf, miðvikudaginn 8. mars í félagi brotist inn í iðnaðarhúsnæði að Eddufelli 8 með því að brjóta gler í hurð og leita verðmæta en hætt við.

Þetta er talið varða við 244. gr. almennra hegningarlaga nr. 19/1940, sbr. 1 mgr. 20. gr. laganna.

Þess er krafist að ákærðu verði dæmdir til refsingar.

Í málinu gera eftirtaldir aðilar kröfu um að ákærðu verði dæmdir til greiðslu

skaðabóta sem hér greinir:

Ó-kk-nf H-kk-nf H-kk-nf, kt. 000000-0000, gerir kröfu um að ákærði J-kk-nf A-kk-nf verði dæmdur til greiðslu skaðabóta að fjárhæð kr. 41.990 auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Kaupás hf. kt. 000000-0000, gerir kröfu til að allir þrír ákærðu verði dæmdir til greiðslu skaðabóta að fjárhæð kr. 6.516 auk vaxta samkvæmt 8. gr. laga um vexti og verðtryggingu nr. 38, 2001 frá tjónsdegi, en síðan dráttarvaxta samkvæmt 9. gr. sömu laga að liðnum mánuði frá birtingu kröfunnar til greiðsludags.

Þess er krafist að ákærðu verði dæmdir til refsingar.

Ákærðu krefjast vægustu refsingar er lög leyfa og verjandi ákærða J-kk-ef A-kk-ef krefst hæfilegrar þóknunar sér til handa.

Í þinghaldi hinn 28. mars sl. lýsti sækjandi því yfir að ákæruvaldið félli frá ákæruliðum nr. 1 og 2 í ákæru, dags. 19. desember 2006, og þeim hluta ákæruliðar 3 í þeirri ákæru sem snýr að Toshiba fartölvu. Þá leiðrétti sækjandi þá villu í 3. lið þeirrar ákæru varðandi tímasetningu brotsins. Hið rétta væri að brotið samkvæmt þeim lið hefði verið framið 11. september 2006 en ekki 11. júní það ár. Loks félli ákæruvaldið frá 2. lið ákæru dags. 23. janúar 2007.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða J-kk-ef A-kk-ef hafði verið gefinn kostur á að tjá sig um lagaatriði og ákvörðun viðurlaga. Áður höfðu ákærðu, K-kk-nf A-kk-nf og A-kk-nf I-kk-nf, tjáð sig stuttlega vegna málsins.

Ákærðu hafa allir játað sök fyrir dómi vegna þeirrar háttsemi sem þeir eru nú ákærðir fyrir. Er játning þeirra í samræmi við önnur gögn málsins og verða þeir sakfelldir vegna þeirra sakargifta sem að þeim beinast eftir framangreindar breytingar ákæruvalds og teljast brot þeirra rétt færð til refsiákvæða. Ákærði J-kk-nf A-kk-nf hefur hafnað bótakröfum vegna ofangreindra ákæruliða en ákærðu, K-kk-nf A-kk-nf og A-kk-nf I-kk-nf, hafa samþykkt fram komnar bótakröfur vegna þeirra brota sem þeir hafa nú verið sakfelldir fyrir.

Ákærði J-kk-nf A-kk-nf E-kk-nf er fæddur í nóvember 1989. Með dómi Héraðsdóms Reykjavíkur 6. september 2005 var hann sakfelldur fyrir þjófnaðarbrot. Var ákvörðun um refsingu hans þá frestað skilorðsbundið í 2 ár. Með dómi Héraðsdóms Reykjavíkur 22. febrúar 2006 var ákærði sakfelldur fyrir nytjastuld og akstur án réttinda. Var ákvörðun um refsingu hans þá aftur frestað skilorðsbundið í 2 ár með vísan til 78. gr. almennra hegningarlaga. Loks var ákærði dæmdur 15. júní 2006 í tveggja mánaða fangelsi, skilorðsbundið í 2 ár, fyrir þjófnaði og brot gegn 254. gr. almennra hegningarlaga. Var refsing hans að hluta ákvörðuð sem hegningarauki við dóminn 22. febrúar 2006. Við ákvörðun refsingar ákærða nú verður að horfa til þess að brot hans hinn 8. mars 2006 var framið fyrir uppkvaðningu dómsins frá 15. júní 2006 og ber að því leyti að ákvarða refsingu hans sem hegningarauka við þann dóm. Með brotunum 11. september og 16. október 2006 hefur ákærði hins vegar rofið skilorð dómsins frá 15. júní 2006. Verður refsing hans samkvæmt þeim dómi því tekin upp og tiltekin í einu lagi, sbr. 60. og 77. gr. almennra hegningarlaga. Að þessu virtu, og með hliðsjón af ungum aldri ákærða, þykir refsing hans hæfilega ákveðin fangelsi í 4 mánuði, en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði A-kk-nf I-kk-nf J-kk-nf er fæddur í júní 1989. Hann var hinn 19. apríl 2006 dæmdur í 90.000 króna sekt fyrir þjófnað, vopnalagabrot og brot á lögum um ávana- og fíkniefni og 26. september sama ár gekkst hann með lögreglustjórasátt undir að greiða 30.000 króna sekt og verða sviptur ökurétti í 5 mánuði vegna umferðarlagabrots. Ákærði hefur í máli þessu verið sakfelldur fyrir að stela sælgæti að verðmæti 6.516 krónur hinn 8. mars 2006. Var brot hans framið fyrir uppkvaðningu framangreinds dóms og sáttarinnar og verður refsing hans því ákveðin sem hegningarauki við þær refsiákvarðanir með vísan til 78. gr. almennra hegningarlaga. Er það mat dómsins, með vísan til skýrrar játningar hans og þeirra hagsmuna sem brotið beindist að, að brot ákærða nú hefði ekki orðið til þyngingar þeirri refsingu er ákærði hlaut þá hefði það þá verið dæmt með. Ákærða verður því ekki gerð sérstök refsing í máli þessu.

Samkvæmt fyrirliggjandi sakavottorði hefur ákærði K-kk-nf A-kk-nf K-kk-nf ekki áður verið fundinn sekur um refsiverðan verknað. Að því virtu, og með hliðsjón af ungum aldri hans og þeim litlu verðmætum sem brot hans beindust að, þykir rétt að fresta ákvörðun refsingar hans skilorðsbundið í 2 ár frá uppkvaðningu dómsins að telja og falli refsing hans niður að þeim tíma liðnum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22 /1955.

Kröfu Kaupáss hf. á hendur ákærða J-kk-þgf A-kk-þgf að fjárhæð 30.000 krónur er vísað frá dómi vegna skorts á gögnum.

Ákærðu, J-kk-nf A-kk-nf, K-kk-nf A-kk-nf og A-kk-nf I-kk-nf, eru dæmdir til að greiða Kaupási hf. óskipt 6.516 krónur auk vaxta skv. 8. gr. laga um vexti og verðtryggingu nr. 38/2001 frá 8. mars 2006 til 24. nóvember 2006 en síðan dráttarvaxta skv. 1. mgr. 6. gr. laga nr. 38/2001 frá þeim degi til greiðsludags.

Krafa Ó-kk-ef H-kk-ef H-kk-ef, kt. 000000-0000, á hendur ákærða J-kk-þf A-kk-þgf, að fjárhæð 41.990 krónur, verður tekin til greina að því marki sem gögn liggja fyrir um fjárhæð tjónsins. Verður ákærði J-kk-nf A-kk-nf því dæmdur til að greiða Ó-kk-þgf H-kk-þgf 36.990 krónur auk vaxta skv. 8. gr. laga um vexti og verðtryggingu nr. 38/2001 frá 16. október 2006 til 20. janúar 2007 en frá þeim degi með dráttarvöxtum skv. 1. mgr. 6. gr. laganna til greiðsludags.

Ákærði, J-kk-nf A-kk-nf, greiði þóknun skipaðs verjanda síns, K-kk-ef S-kk-ef hæstaréttarlögmanns, 73.057 krónur að meðtöldum virðisaukaskatti.

D ó m s o r ð :

Ákærði, J-kk-nf A-kk-nf E-kk-nf, sæti fangelsi í 4 mánuði, en fresta skal fullnustu refsingar og hún falla niður að 2 árum liðnum frá uppkvaðningu dómsins að telja haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Frestað er ákvörðun refsingar ákærða, K-kk-ef A-kk-ef K-kk-ef, skilorðsbundið í 2 ár frá uppkvaðningu dómsins að telja og falli refsing hans niður að þeim tíma liðnum haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22 /1955.

Ákærða, A-kk-þgf I-kk-þgf J-kk-þgf, er ekki gerð sérstök refsing í máli þessu.

Ákærðu, J-kk-nf A-kk-nf, K-kk-nf A-kk-nf og A-kk-nf I-kk-nf, greiði Kaupási hf. óskipt 6.516 krónur auk vaxta skv. 8. gr. laga um vexti og verðtryggingu nr. 38/2001 frá 8. mars 2006 til 24. nóvember 2006 en síðan dráttarvaxta skv. 1. mgr. 6. gr. laga nr. 38/2001 frá þeim degi til greiðsludags.

Ákærði, J-kk-nf A-kk-nf, greiði Ó-kk-þgf H-kk-þgf H-kk-þgf 36.990 krónur auk vaxta skv. 8. gr. laga um vexti og verðtryggingu nr. 38/2001 frá 16. október 2006 til 20. janúar 2007 en frá þeim degi með dráttarvöxtum skv. 1. mgr. 6. gr. laganna til greiðsludags.

Ákærði, J-kk-nf A-kk-nf, greiði þóknun skipaðs verjanda síns, K-kk-ef S-kk-ef hæstaréttarlögmanns, 73.057 krónur að meðtöldum virðisaukaskatti.

Á-kk-nf M-kk-nf